Zachodni Brzyg (arab.: الضفة الغربية ad-Diffa al-Gharbija), downi "Zachodni Brzyg Jordanu", "Cisjordanijo", we zdrzōdłach izraelskich mianowany "Judyjo a Samaryjo" (יהודה ושומרון) - je tajla Palestyny, kero je ôkupowano ôd Izraela a je tajlōm historycznych krajin Jydyjo a Samaryjo, na zachōd ôd rzyki Jordan. Zajmuje 5800 km² placu, a pōmiyszkuje sam 2,3 mln Palestyńczykōw a 475 tyś. Żydōw miyszkajōncych we 141 kolōnijach kere pobudowoły władze Izraela, mimo iże mioły to zakazane ôd ÔNZ. Nojsrogsze miasta: Jerycho, Betlejym, Dżenin, Nablus, Ramallah a Hebrōn. We lotach 1920-1948 bōła to tajla brytyjskigo mandatu Palestyny. Po roztajlowaniu jeji na tajla arabsko a żydowsko noloz sie we tajli arabskij. We 1967 zajynty ôd Izraela we wojnie sześciodniowyj a ôdtōnd ôd nigo kōntrolowany. We 1988, kej ôgłoszōno powstaniy państwa palestyńskigo, Jordanijo zrzyknyła sie prow do tygo ôbszaru. We 1994 Palestyńczyki erbnōły autōnōmijo we Sztrefie Gaze a we Jerychu. We 1995 autōnōmijo poszyrzōno ô kōnsek placu. Na Zachodnim Brzygu durch sōm haje a niypokoje miyndzy bojōwkōma palestyńskimi a armijōm Izraela.